CELEX: 62012TN0182
Language: fi
Date: 2012-04-26 00:00:00
Title: Asia T-182/12: Kanne 26.4.2012 — HTTS v. neuvosto

16.6.2012   
            
            
               FI
            
            
               Euroopan unionin virallinen lehti
            
            
               C 174/29
            
         Kanne 26.4.2012 — HTTS v. neuvosto
   (Asia T-182/12)
   2012/C 174/47
   Oikeudenkäyntikieli: saksa
   
      Asianosaiset
   
   
      Kantaja: HTTS Hanseatic Trade Trust & Shipping GmbH (Hampuri, Saksa) (edustajat: asianajaja J. Kienzle ja asianajaja M. Schlingmann)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 siltä osin kuin se koskee kantajaa
            
         
               —
            
            
               velvoittamaan neuvoston vastaamaan kaikista oikeudenkäyntikuluista ja erityisesti korvaamaan kantajalle aiheutuneet kulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu kantajan puolustautumisoikeuksien loukkaamiseen
               
                           —
                        
                        
                           Neuvosto on loukannut kantajan oikeutta tehokkaaseen oikeussuojaan ja erityisesti perusteluvaatimusta, koska se ei ole perustellut riittävästi kantajan sisällyttämistä uudelleen niiden henkilöiden, yhteisöiden tai elimien luetteloon, joihin riidanalaisen asetuksen 23 artiklan mukaan rajoittavia toimenpiteitä sovelletaan.
                        
                     
                           —
                        
                        
                           Neuvosto on loukannut kantajan oikeutta tulla kuulluksi, koska se ei ole antanut kantajalle mahdollisuutta esittää huomautuksia ennen sen ottamista uudelleen pakoteluetteloon ja saattaa päätös näin ollen neuvoston uudelleen tarkasteltavaksi.
                        
                     
         
               2)
            
            
               Toinen kanneperuste, joka perustuu siihen, ettei kantajan ottamiselle uudelleen pakoteluetteloon ole perusteita
               
                           —
                        
                        
                           Neuvoston kantajan uudelleen ottamisesta pakoteluetteloon esittämät perustelut eivät tue uudelleenottamista ja ne ovat sisällöllisesti vääriä. Erityisesti on niin, että kantaja ei IRISLin määräysvallassa.
                        
                     
                           —
                        
                        
                           Kantajan ottaminen pakoteluetteloon perustuu neuvoston kantajan tilanteesta ja toiminnasta tekemään ilmeiseen virhearvioon.
                        
                     
         
               3)
            
            
               Kolmas kanneperuste, joka perustuu kantajan omaisuudensuojan kunnioittamista koskevan perusoikeuden loukkaamiseen
               
                           —
                        
                        
                           Kantajan uudelleenottaminen pakoteluetteloon merkitsee ei-oikeutettua puuttumista kantajan omaisuudensuojan kunnioittamista koskevaan perusoikeuteen, koska kantaja ei voi neuvoston esittämien puutteellisten perustelujen vuoksi päätellä, mistä syistä hänet on otettu niiden henkilöiden luetteloon, joita pakotteet koskevat.
                        
                     
                           —
                        
                        
                           Kantajan ottamisella pakoteluetteloon puututaan suhteettomalla tavalla sen omaisuudensuojaa koskevaan oikeuteen, eikä se ilmeisesti sovellu käytettäväksi riidanalaisella asetuksella tavoiteltavien tavoitteiden saavuttamiseen. Joka tapauksessa sillä ylitetään se, mikä on tarpeen näiden tavoitteiden saavuttamiseksi.